

PARLAMENTUL ROMÂNIEI
CAMERA DEPUTAŢILOR

COMISIA PENTRU ÎNVĂŢĂMÂNT,
ŞTIINŢĂ, TINERET ŞI SPORT
București, 14 octombrie 2020
Nr. 4C-11/402


AVIZ
asupra proiectului de Lege pentru aprobarea Ordonanței de urgență a Guvernului nr.144/2020 privind unele măsuri pentru alocarea de fonduri externe nerambursabile necesare desfășurării în condiții de prevenție a activităților didactice aferente anului școlar 2020/2021 în contextul riscului de infecție cu coronavirus SARS­-Cov-2
(PLx. 581/2020)



	În baza prevederilor art. 94 și 115 alin. (3) din Regulamentul Camerei Deputaţilor, republicat, cu adresa nr. PLx. 581 din 30 septembrie 2020, Comisia pentru învăţământ, ştiinţă, tineret şi sport a primit, spre avizare, în procedură de urgență, proiectul de Lege pentru aprobarea Ordonanței de urgență a Guvernului nr.144/2020 privind unele măsuri pentru alocarea de fonduri externe nerambursabile necesare desfășurării în condiții de prevenție a activităților didactice aferente anului școlar 2020/2021 în contextul riscului de infecție cu coronavirus SARS­-Cov-2.
Proiectul de lege a fost dezbătut în Comisie în ședința din 14 octombrie 2020.
[bookmark: _GoBack]Comisia, cu 20 de voturi pentru și 2 abțineri, a hotărât să emită aviz favorabil cu un amendament admis asupra proiectului de lege menționat. 
	În raport cu obiectul şi conţinutul său, proiectul de lege face parte din categoria legilor ordinare.



   	               PREŞEDINTE 				                SECRETAR
     Prof. univ. dr. ing. Sorin Mihai CÎMPEANU	                Viorel STAN




               Șef birou Ioana Mînzu



Anexa
AMENDAMENT ADMIS

	Nr.
crt.
	Text
OUG 144/2020
	Text
adoptat de Senat
	Text adoptat de Comisie
(autor amendament)
	Motivație

	1.
	Art. 2 - (8) Cheltuielile care depăşesc echivalentul în lei al contravalorii echipamentelor electronice IT de tip tablete pentru uz şcolar în valoare de 200 euro sunt considerate cheltuieli neeligibile şi se suportă de către beneficiarii finanţării, astfel cum este prevăzut la alin. (1).
	Art. 2 - (8) Cheltuielile care depăşesc echivalentul în lei al contravalorii echipamentelor electronice IT de tip tablete/laptopuri pentru uz şcolar în valoare de 200 euro sunt considerate cheltuieli neeligibile şi se suportă de către beneficiarii finanţării, astfel cum este prevăzut la alin. (1).
	Art. 2 - (8) Cheltuielile care depăşesc echivalentul în lei al contravalorii echipamentelor electronice IT de tip tablete/laptopuri pentru uz şcolar în valoare de 200 euro/ 500 euro, sunt considerate cheltuieli neeligibile şi se suportă de către beneficiarii finanţării, astfel cum este prevăzut la alin. (1).
Autor: Comisia
	Pentru a fi în acord cu prevederile art. 1 alin. (4).

